20 suurinta saavutustamme vuonna 2016 – WWF Suomi\nSuojelusaavutus | 30/12/2016\n20 suurinta saavutustamme vuonna 2016\nVuonna 2016 WWF Suomi teki jälleen monipuolista suojelutyötä niin kotimaassa kuin ulkomailla. Vuoteen mahtui muun muassa työtä suomalaisen metsäluonnon ja uhanalaisten lajien, kuten saimaannorpan, suojelemiseksi. Kampanjoimme myös ilmastoystävällisempien ruokavalintojen puolesta. Ilman tukijoitamme ja yhteistyökumppaneitamme työmme ja saavutuksemme eivät olisi mahdollisia. Lämmin kiitos!\nSaimaannorppien live-seurannasta eli WWF:n Norppalivestä kasvoi mediailmiö: kahden saimaannorpan köllöttelyä rantakivillä katsottiin toukokuun 2016 aikana yhteensä yli kaksi miljoonaa kertaa. Norppalive nousi Googlen mukaan vuoden suosituimpien puheenaiheiden joukkoon. Norppalive päihitti Google-hauissa Suomessa muun muassa Brexitin ja Yhdysvaltain presidentinvaalit.\nPitkäaikainen suojelutyömme tuotti tulosta, kun Oulun seudulle pysähtyi kevätmuutollaan 2016 enemmän uhanalaisia kiljuhanhia kuin kertaakaan yli 50 vuoteen. Jokakeväisessä kiljuhanhien tehotarkkailussa kiljuhanhityöryhmämme jäsenet laskivat yli sata yksilöä. Enemmän kiljuhanhia on havaittu Suomessa edellisen kerran 1960-luvun alussa.\nVuoden 2016 saimaannorpan pesälaskennat toivat iloisen yllätyksen: kuutteja syntyi jopa 86. Kaikkiaan saimaannorppia on noin 360. Erinomaiset tulokset osoittavat, että vaikuttamis- ja suojelutyömme, kuten verkkokalastuksen rajoitukset ja apukinosten kolaukset, tuottavat tulosta.\nHelmikuussa 2016 Kesko, Arla Suomi, HKScan Finland ja Unilever Finland perustivat kanssamme suomalaisen soijasitoumuksen. Sitoumuksen jäsenet sitoutuvat siihen, että vuoteen 2020 mennessä kaikki niiden omien tuotteiden tuotantoketjussa käytetty soija on vastuullisesti tuotettua, Round Table on Responsible Soy (RTRS)- tai ProTerra-sertifioitua soijaa. Toimijalähtöinen sitoutuminen on nyt todellisuutta ja vie vastuullista soijaa hienosti eteenpäin.\nKaksi erittäin uhanalaista lumileopardia varustettiin syyskuussa Bhutanissa radiolähettimillä ja päästettiin takaisin luontoon. WWF Bhutanin ja WWF Suomen tuella tapahtunut pannoitus oli Bhutanissa ensimmäinen laatuaan. GPS-teknologian avulla lumileopardeista saadaan lisää tietoa niiden suojelutoimien tueksi.\nJulkaisimme keväällä 2016 WWF:n Metsänhoito-oppaan, jonka konkreettisia ohjeita seuraamalla jokainen metsänomistaja voi turvata monimuotoisuutta omassa metsässään taloudellisesta tuotosta suuremmin tinkimättä. Kaikki Suomen suurimmat metsäyritykset ovat sitoutuneet tarjoamaan oppaan mukaista metsänkäsittelyä metsänomistajan niin pyytäessä.\nVapaaehtoisten talkooleiriläisten työpanos on tärkeä erityisesti kaikkein uhanalaisimman luontomme hyväksi. Kesällä 2016 viisivuotinen EU:n rahoittama Luonnonhoito-LIFE-hanke huipentui WWF:n Tvärminnen talkooleiriin. Usean eri toimijan hankkeessa on suojeltu herkkiä perinneympäristöjä katoamiselta viidellä eri kohteella. Kohteiden kunnostus olisi ollut mahdotonta ilman yhteensä 300 talkoolaisen auttavia käsiä.\nVapaaehtoisia öljyntorjuntajoukkolaisiamme on jo yli 8 000! Jos Itämerellä tai Saimaalla tapahtuisi vakava öljyturma, WWF:n vapaaehtoiset ovat valmiina puhdistamaan rantoja ja öljyyntyneitä lintuja. Tarjoamme vuosittain vapaaehtoisillemme koulutusta sekä perusöljyntorjunnassa, ryhmänjohtajiksi että öljyyntyneiden lintujen pesussa.\nKymmenen vuotta kestänyt vaikuttamistyömme tuotti tulosta, kun kansainvälinen merenkulkujärjestö IMO päätti huhtikuussa 2016 panna voimaan kiellon, joka estää kansainvälisiä risteilyaluksia laskemasta jätevesiään Itämereen. Jätevesien laskeminen kielletään uusilta aluksilta vuonna 2019 ja jo liikenteessä olevilta aluksilta vuonna 2021. Työmme jatkuu, sillä valvomme tarkasti päätöksen täytäntöönpanoa.\nVuoden 2015 lopussa päättynyt Kalakampanjamme saavutti lähes kaikki tavoitteensa. Kampanjan päättyessä siihen osallistuneiden yritysten valikoimissa olevista tuotteista vain kaksi prosenttia oli WWF:n Kalaoppaan punaisella, eli vältettävien listalla. Kalatyömme tuloksena suomalainen kasvatettu siika nousi vihreälle listalle eli suositeltavien kalojen joukkoon. Yhteistyökumppanimme Raisioagron kehitystyöllä on ollut merkittävä vaikutus kalankasvatuksen ympäristövaikutuksiin.\nKotimaisten uhanalaisten kalojen suojelemisessa on edetty harppauksin. Tämä näkyy muun muassa Itämeren lohikantojen ja Suomenlahden meritaimenkantojen elpymisenä. Tornionjokeen nousi kesällä 2016 yli 100 000 lohta, mikä on noin viisinkertainen määrä vuosiin 2010 ja 2011 verrattuna. Myös Simojoen nousulohen määrä kohosi kesällä 2016 uuteen ennätykseen koko seurantahistorian aikana.\nJärjestimme metsänvartijoille koulutuksia siitä, miten tarkkailla ja laskea naurusarvinokka-lintuja (Rhinoplax Vigil) lajin elinalueella Borneolla Indonesiassa. Upeasta kypärämäisestä nokastaan tunnetun naurusarvinokka-linnun uhanalaisuusluokitus romahti vuonna 2015 silmälläpidettävästä äärimmäisen uhanalaiseksi. Linnun nokasta maksetaan suuria summia laittomilla markkinoilla Aasiassa.\nAutoimme kehittämään ekologisesti kestävää kylämetsätaloutta Tansaniassa. Esimerkiksi kaksi kylää, Machemba ja Sauitimoja, saivat kylämetsistä myymästään puusta yhteensä noin 170 000 euroa hakkuutuloja. Varat käytetään kylien kehittämiseen asukkaiden itsensä päättämällä tavalla.\nOlemme tavoittaneet koulukiertueillamme vuosien kuluessa yli 100 000 oppilasta! Määrä saavutettiin maaliskuussa 2016. Lukukauden koulukiertueemme tavoitteena oli tuoda ilmastonmuutoksen torjuminen ja energiansäästö lähemmäksi oppilaiden arkea. Työmme tuottaa tulosta: palautekyselyn mukaan 77 prosenttia oppilaista aikoi pitämämme oppitunnin jälkeen muuttaa jotain energiankulutukseen liittyvää tapaansa.\nWWF:n Earth Hour -ilmastotapahtuman aattona maaliskuussa toteutettiin koululaisten upea ilmastomarssi ja tapahtuma Helsingissä Iso Roballa. Paikalla oli 1 500 koululaista, heidän opettajansa ja räppärit Musta Barbaari ja Prinssi Jusuf. Kumppaneitamme tapahtumassa olivat Ilmastokatu-hanke ja Helsingin opetusvirasto. Kaikkiaan lähes sata oppilaitosta ja päiväkotia eli noin 50 000 lasta ja nuorta oli mukana vuoden 2016 Earth Hourissa Suomessa.\nNepalissa koulujen ekoklubit päätettiin ottaa osaksi maan kansallista opetusohjelmaa. WWF Nepal oli perustamassa ekoklubeja 1990-luvulla ja olemme tukeneet niiden toimintaa. Ekoklubien toimintaan kuuluu muun muassa puiden istuttamista, ympäristön siivoamista ja ympäristöön liittyvän valistustyön tekemistä paikallisissa kylissä.\nNoin 1,6 miljoonaa yli 15-vuotiasta ihmistä osallistui Earth Hour -ilmastotapahtumaamme vuonna 2016. Tämä käy ilmi tapahtuman jälkeen teettämästämme kyselystä (TNS Gallup). Earth Houria vietettiin lauantaina 19. maaliskuuta teemalla ”Maailman suurin kynttiläillallinen”. Tavoitteenamme oli herättää keskustelua ruoan tuotannon ilmastovaikutuksista ja erityisesti eläinperäisten tuotteiden vaikutuksesta hiilijalanjälkeemme sekä kannustaa ihmisiä tekemään arjessaan ekologisempia ruokavalintoja.\nHaastoimme 18 Suomessa toimivaa eläkerahastoa, pankkia ja vakuutusyhtiötä laskemaan hiilijalanjälkensä ennen Pariisin ilmastokokousta. Suosittelimme haasteessamme suomalaisia sijoittajia allekirjoittamaan Montréal Pledge -sitoumuksen tai esittämään muun vastaavan sitoumuksen, jolla hiilijalanjäljen suuruus selviää. Joulukuun alkuun mennessä Montréal Pledge -sitoumuksen oli allekirjoittanut seitsemän suomalaista tai Suomessa toimivaa sijoittajaa: Nordea, Ilmarinen, Osuuspankki, Elo, Handelsbanken, Kirkon eläkerahasto sekä SEB-pankki. Työtä fossiilivapaiden sijoitusten edistämiseksi jatketaan.\nSuomen Green Office -toimistot rikkoivat jälleen oman ennätyksensä päästöjen vähentämisessä. Vuonna 2016 kootun raportin mukaan toimistot pienensivät vuonna 2015 yhteensä 18 300 tonnia kasvihuonekaasupäästöjä aiempaan vuoteen verrattuna. Saman verran päästöjä syntyisi automatkasta, joka ulottuisi 145 kertaa kuuhun ja takaisin. WWF Green Office on ympäristöjärjestelmä toimistoille. Suomessa oli raportin kokoamishetkellä 162 Green Office -organisaatiota, joissa työskenteli yhteensä lähes 64 000 työntekijää.\nHelsingin kaupunginvaltuusto päätti vuoden 2015 lopulla, että Hanasaaren hiilivoimala suljetaan vuoden 2024 loppuun mennessä. Päätös oli kauan kaivattu askel kohti uusiutuvalla energialla toimivaa Helsinkiä. Vaikutimme voimakkaasti Helsingin energiapäätökseen. Teimme vaikuttamistyötä hajautettuihin uusiutuviin energialähteisiin ja energiansäästöön perustuvan vaihtoehdon puolesta sekä itsenäisesti että yhdessä muiden ympäristöjärjestöjen kanssa.\nKatso aiempien vuosien onnistumistarinoita täällä.


Kalakin kaipaa virikkeitä – virikekasvatus vähentää tauteja | Yle Uutiset | yle.fi\n9.11.2015Päivitetty 9.11.2015 05:09\nVastikään valmistuneen tutkimuksen mukaan viljelyolosuhteilla on suuri merkitys kasvatuskalojen hyvinvoinnille sekä kalatautien esiintymiselle.\n– Kalojen olosuhteet altaissa ovat hyvin pelkistetyt. Suuri määrä kaloja laitetaan lasikuitualtaisiin, joissa ne uivat ilman minkäänlaisia virikkeitä. Virikekasvatuksessa altaisiin tehdään suojapaikkoja ja muita rakenteita, ja veden virtausta vaihdellaan. Tarkoitus on jäljitellä luonnon olosuhteita, valottaa tutkija Anssi Karvonen Jyväskylän yliopistosta.\nVirikekasvatusta on kehitelty Kainuun kalantutkimusasemalla Paltamossa. Tutkimuksen tulosten mukaan kalojen virikekasvatuksella voidaan vähentää huomattavasti joidenkin kalanviljelyssä yleisesti esiintyvien loistautien haitallisuutta.\n– Väheneminen saattaa johtua esimerkiksi siitä, että virikeolosuhteissa kalat ovat vähemmän stressaantuneita, ja niillä voi sitä kautta lla parempi vastustuskyky. Virtauksien muutokset saattavat myös poistaa vedestä taudinaiheuttajia, Karvonen sanoo.\nParemmin voiva kala tuottaa parempaa tulosta\nTulokset kertovatkin kaksoisvoitosta – virikekasvatus sekä parantaa kalojen elinoloja että viljelijän taloudellista tulosta.\n– Pyrkimys on kasvattaa hyvälaatuista ja hyvinvoivaa kalaa, ja myös parantaa istutuskalojen elinkykyä luonnossa, toteaa Karvonen.\nTutkimuksessa tarkasteltiinkin lähinnä istutuslajeja, kuten meri- ja järvilohta sekä järvitaimenta. Suurin osa ruokakalasta on kirjolohta, jonka viljely ei ollut tutkimuksessa mukana.\n99 prosenttia istutuskalasta katoaa\nVirikekasvatusta on kokeiltu pienessä mittakaavassa, mutta nyt tehty tutkimus on ensimmäinen osoitus siitä, että se vaikuttaa kalatautien haitallisuuteen.\n– Aikaisemmasta tutkimuksesta tiedetään, että virikekasvatuksella on muita myönteisiä vaikutuksia, esimerkiksi kalojen fysiologiaan ja istutuksen jälkeiseen luonnossa selviämiseen. Lähes 99 prosenttia istukkaista ei koskaan saavuta pyyntikokoa, sanoo Karvonen.\nIstutusmenestykseen vaikuttavat kuitenkin monet muutkin tekijät kuin kasvatus.\nTutkimus on tehty Jyväskylän yliopiston, Helsingin yliopiston, Itä-Suomen yliopiston, Elintarviketurvallisuusviraston ja Luonnonvarakeskuksen yhteistyönä.\nAnssi Karvosta haastatteli Eija Heikkilä.


Maijan jumpat - Page 12 - Viihdefoorumi.eu\nPost#221 » 17 May 2015 21:39\nEka puolikas 11-0, lopputulos 14-0.\nPost#222 » 20 May 2015 21:39\nKK- 3 lla harkat. Pitkästä aikaa luonnon nurmella. Tein rajoitetusti harkkaa, kun jalka ei ole vielä kunnossa. Höntsyt -00 vastaan lopussa, voitimme 2-1.\nPost#223 » 21 May 2015 20:32\nKK-3;lla harkat. Seinäsyöttöjä puolituntia ja höntsyä loppuun.\nPost#224 » 22 May 2015 20:40\nMenkalassa harkat. Pallon kanssa pujottelua, syöttöä ja kuljetusta ja lopuksi höntsyt.\nPost#225 » 24 May 2015 18:25\nÅIFK haki pisteet meiltä tuloksella 0-6.\nPost#226 » 27 May 2015 19:54\nNurmella harkat. Paljon syöttelyä, jonkin verran kaaripalloja ja loppuun höntsyt -00 vastaan(2-2).\nPost#227 » 28 May 2015 21:11\nSama paikka ja kuusitoista likkaa treenaamassa. Juoksua pallon kanssa ja ilman, syöttö ja liike kombo, sekä lopuksi peli -00 likkoja vastaan. Matsi päättyi 0-0.\nPost#228 » 31 May 2015 18:56\nPiPs vastaan FC Nokia.Hei, kauden eka voitto lukemin 2-5. Pääsin myös maalin makuun. Vastapalloon 30 metrin päästä, ja siisti yläverkko. Miltsu teki myös yhden ja Pinja kolme. PiPs on muuten Piikkiön Palloseura. Heillä myös tilanne ns. veitsenterällä; Joukkueessa niukin naukin tarpeeksi tyttöjä, nytkin pari vaihtopelaajaa, mutta asenne oli heillä hyvä.\nPost#229 » 03 Jun 2015 20:41\nLuonnonnurmella harkat. Neliössä syötöt, kuljetukset, tikkaita, takaperin pujottelut. Vapaapotkut muurin kanssa ja ilman. Lopussa hyökkäys vs puolustus.\nPost#230 » 05 Jun 2015 20:12\nKulmapotkut, hyökkäyskuviot, puolustus vs hyökkäys.\nJa eilen samat kuviot....\nPost#231 » 08 Jun 2015 06:02\nEilen ottelu KK3:lla FC Halikkoa vastaan. Valkku piti puhuttelun ennen matsia. Asiat jotka tulee näkyä pelissä; etäisyydet vastapuolen pelaajaan lyhyemmät kuin aikaisemmin. Käytännössä likat otetaan aivan kiinni, jotta voidaan ottaa pallo pois.Toisena asiana pallon pelaaminen maalivahdin kautta, siis alaspäin pelaaminen. Ja maalivahti nousee ylemmäs, kun peli on vastustajan maalilla, toisin sanoen tiivistetään.\nViime hetken tietona ennen ottelua; heidän ylempi keskikenttäpelaaja erityistarkkailuun, koska on kuulemma nopea kuin faan.\nNäillä eväillä siis matsiin. Iskä antoi vielä kapteenille ohjeen ottaa myötätuulen huomioon, jos voi valita pelisuunnan. Saimme myös myötäisen ekalle puolikkaalle\nHeti alusta saakka otimme komennon kentällä. Asiat, joita iskä painotti, toimi hyvin. Palloa laitettiin maalivahdin kautta ja kierrätettiin laidalta toiselle. Maalivahti nosti itseään ylös ja aurinko paistoi. Ekan puolikkaan jälkeen meillä oli 5-0 peli hallussa. Toka puolikas vastaiseen tuuleen, mutta pari maalia vielä ja homma paketissa. Jälleen jokainen likka pelasi tasollaan, ja kun asenne on kohdallaan, niin homma sujuu. Mielenkiintoinen vaihto tapahtui 10 min. ennen vihellystä. Meidän nopeat ja taitavat kärjet vaihdeyttiin Lenaan ja Annaan. Saivat hienoja tilanteita luotua, vaikka maaleja ei tullutkaan.\nPost#232 » 10 Jun 2015 20:48\nNurmella treenit. Mulla on vaivoja, joten seurasin vierestä. Syöttöympyrässä varioiden erilaisia syöttöjä. Paikalta ja liikkeestä, myös pitkiä kuljetuksia oli mukana.Lopussa höntsyt.\nPost#233 » 11 Jun 2015 20:59\nNurmella harkat. Harkkasimme 7 vs 7, koska sunnuntaina matsi Hattulassa Parolan Virettä vastaan. Huomenna otetaan uusinta.\nPost#234 » 13 Jun 2015 05:36\nEn harjoitellut eilen, vaivojeni vuoksi. Pikkusiskoni Aino senkin edestä….\nPost#235 » 16 Jun 2015 19:30\nNurmella tuuliset harkat. Hieman tytöillä levoton meininki, eikä yritystä löytynyt. Valkku laski jälleen yhteen yksi plus yksi, ja pariin otteeseen juoksimme. Me voidaan valita omalla käytöksellä kuinka rankat treenit halutaan. Mulle olisi vähempikin riittänyt.\nPost#236 » 18 Jun 2015 11:03\nEilen kk3:lla harkat. Teimme saman harjoituksen, mikä vedettiin läskiksi edellispäivänä. Nyt oli enemmän ajatusta ja jokainen yritti parhaansa. Pientä yuittuilua mm. multa, kun jouduin puolustajan roolii. Poistuin kentän sivuun, kun ei kiinnostanut.\nPost#237 » 23 Jun 2015 05:44\nEilen oli Porissa ottelu MuSa:a vastaan. Hävisimme 6-0. Itse olin koko perheeni kanssa Linnanmäellä, joten ei tarkempaa tietoa matsista. Sen verran sain illalla kuulla, että säilytimme alueliigapaikan, joten syyskierroksella olemme mukana.\nPost#238 » 26 Jun 2015 22:48\nSyöttöharjoituksia, pujottelua ja kolmen alueen peliä prässeillä. Se oli siis eilinen harkka.\nTänään vieraat TuPy/KaaPo yhteisjoukkue haki pisteet lukemin 2-12. Vaikka numerot on rumat, teimme monta hyökkäystä ja murtautumisyritystä tyhjäksi, koska puolustimme hyvin. Ekan puolikkaan jälkeen tilanne oli heille 2-3. Tokalla jaksolla kunto alkoi hiipumaan ja peli pyöri meidän puolustusalueella. Töitä lisää...\nPost#239 » 01 Jul 2015 21:29\nHelteessä potkimista ja kärvistelyä...\nTunti kevyttä kahden kosketuksen peliä, aluksi lisun merkeissä. Lopuksi hyökkäys vs puolustus.\nPost#240 » 05 Jul 2015 21:31\nPelasimme kuusi matsia, joista voitimme kaksi ja hävisimme neljä. Viimeisin peli oli pronssipeli, ja BK-48 Voitti meidät 2-1. Pronssit heille ja toinen vuosi peräkkäin neljäs sija.


Ympäristökasvatuksen yhteistyöryhmät > Lapin luonto- ja ympäristökasvatuksen yhteistyöryhmä LYHTY\nLapin luonto- ja ympäristökasvatuksen yhteistyöryhmä LYHTY\nLYHTY perustettiin vuonna 2012. Yhteistyöryhmämme on tarkoitettu kaikille ympäristötietoisuuden edistämisestä kiinnostuneille henkilöille, yhdistyksille, yrityksille ja julkisille organisaatioille, joten tervetuloa mukaan.\nKokoonnumme 1 - 2 kertaa vuodessa. Ryhmän toiminnan tavoitteena on lisätä ympäristökasvatustoimijoiden ja aiheen parissa työskentelevien verkostoitumista ja tiedonvaihtoa. Eri tahojen tuottama tieto on näin helpommin kaikkien saatavilla ja hyödynnettävissä. Mukana ryhmässä on opettajia, erilaisten yritysten, yhdistysten ja muiden organisaatioiden edustajia sekä yksittäisiä henkilöitä. Koollekutsujana toimii Lapin ELY-keskus.\nLYHTY-ryhmän tarkoitus on edistää luonto- ja ympäristökasvatusta Lapissa. Yhteistyöryhmä on kehittämissuunnitelmassaan päättänyt painottua toiminnassaan "tiedonkulun ja verkostoitumisen edistämiseen luonto- ja ympäristökasvatuksen osalta sekä opetussektorin ympäristökasvatuksen tukemiseen".\nJaamme tapahtumia ja viestimme ajankohtaiset Facebookin kautta, joten käy tykkäämässä sivusta ja tilaa ilmoitukset niin pysyt tapahtumista kärryillä! Jos kiinnostuit tai sinulla on sanottavaa, ideoita, toimintatoiveita, talkoointoa tai haluat ryhmään mukaan, ota meihin yhteyttä.\nLapin ELY-keskus, Kristiina Hoikka, etunimi.sukunimi@ely-keskus.fi\ntai Facebook-sivun kautta:\nLapin luonto- ja ympäristökasvatus (facebook.com)\nJulkaistu 1.2.2018 klo 17.31, päivitetty 9.9.2020 klo 16.11\nLapin luonto- ja ympäristökasvatus


ICT-projektiosaaja F.E.C. (Uusimaa) - Aalto PRO\nKehitä osaamistasi uudelle uralle ICT- alalla\nIt-alalla riittää töitä ja ala on paljon muutakin kuin koodaamista. ICT-projektiosaaja F.E.C. on rekrytoiva koulutus, jonka tavoitteena on kouluttaa ICT-projektitoiminnan osaajia kasvuyrityksiin.\nKoulutuksen jälkeen henkilöt voivat työskennellä lähinnä kasvuyritysten mutta myös kuntien tai julkisen hallinnon projektiosaajina tulevaisuuden ICT- projekteissa. Tavoitteena on kehittää osallistujien näkemystä laaja-alaiseen projektityöskentelyyn ICT-toiminnoissa sekä tuoda heille uutta osaamista ja työkaluja. Osallistujat saavat valmiuksia johtaa ja toimeenpanna projekteja ja olla asiantuntijoina mukana projekteissa eri toimintasektoreilla.\nRekrytoiva koulutus toteutetaan yhteistyössä Uudenmaan ELY-keskuksen ja TE-toimiston kanssa. Ohjelman tärkein tavoite on löytää osallistujille työpaikka.\nKoulutuksen ajaksi tehdään koulutussopimus osallistujan, Aalto PROn ja yrityksen välillä, tavoitteena vakituinen työpaikka koulutusohjelman päätyttyä.\nAalto University Professional Development – Aalto PRO on toteuttanut laadukkaita työvoimakoulutuksia jo yli 25 vuoden ajan. Tuhannet yritykset ja koulutettavat ovat olleet tyytyväisiä Aalto PRO:n ohjelmiin: yli 70 % osallistujista solmii työsopimuksen. Tervetuloa mukaan menestymään!\n*) F.E.C. = Further Educated with Companies. F.E.C.-ohjelma on noin puolivuotinen palkaton yhteistyöjakso potentiaalisen tulevan työnantajan kanssa, jonka tavoitteena on työsopimus. Koulutussopimukseen perustuva ohjelma sisältää perehtymistä ja käytännön työskentelyä sekä Aalto PRO:n järjestämän koulutuksen.\nKorkealaatuinen koulutus ja huippukouluttajat\nApua ja tukea työpaikan löytämiseen, yli 70 % työllistyy\nTuorein tieto yhdistyy käytännön osaamiseen ja käyttöön yhteistyöyrityksessä\nKoulutuksessa kerrytät osaamista ja työkaluja johtaa ICT-projekteja ja olla asiantuntijana mukana projekteissa. Ohjelma perehdyttää sinut projektien hallintaan sekä IT-johtamiseen ja lean-palvelukehitykseen.\nKoulutukseen kuuluu työelämässä arvostettu Certified Scrum Master-sertifikaatti.\nSaat mahdollisuuden päivittää ja täydentää osaamisesi ajan tasalle korkealaatuisessa koulutuksessa\nSaat mahdollisuuden näyttää osaamisesi ja motivaatiosi ja työllistyä ICT-alalle\nOsallistujiksi valittavien keskeisiä ominaisuuksia ovat: halu ymmärtää projektitoimintaan liittyviä haasteita, kiinnostus ICT-projektien toiminta- ja hallintamallien kehittämiseen ja uusien mallien luomiseen ja toteuttamiseen sekä kiinnostus toiminnan ja prosessien parantamiseen.\nOlet kohderyhmää, mikäli sinulla on:\nkorkeakoulututkinto esim. kaupan, luonnontieteen tai tekniikan alalta\naikaisempaa ICT-alan työkokemusta ja halua kehittyä projektitoiminnan osaajiksi\nhalu ja motivaatio kehittyä ICT-projektihallinnan asiantuntijana ja työllistyä alalle\nsinulla on hyvä suomen kielen suullinen ja kirjallinen taito.\nOhjelmassa yhdistyvät korkealaatuinen koulutus ja mahdollisuus osoittaa osaamisesi yhteistyöyrityksessä.\nOlemme rakentaneet kaikille osallistujille yhteisen projektinhallinnan ja ICT-johtamisen näkökulmasta räätälöidyn monipuolisen opintokokonaisuuden, joka sisältää ICT projektiosaajan roolissa tarvittavia valmiuksia. Opintokokonaisuutta täydennetään koulutustarjottimelta valittavilla vaihtoehtoisilla opinnoilla henkilökohtaisten ja yhteistyöyrityksen osaamisen kehitystarpeiden mukaisesti.\nKoulutuksessa perehdyt mm seuraaviin aiheisiin:\nICT-projektien suunnittelun, toteutuksen ja ohjauksen haasteet ja käytännössä parhaiksi todetut toimintatavat.\nLiiketoiminnan, digitalisaation ja IT:n yhteensovittaminen\nICTn johtaminen ja kokonaisarkkitehtuuri\nLean kehittäminen ICT-palveluissa\nOhjelmaan kuuluu Certiefied Scrum Master sertifikaatin suorittaminen, Scrum on maailman suosituin ketterän ohjelmistotuotannon viitekehys.\nICT Projektiosaaja F.E.C. -opintokokonaisuutta täydennetään koulutustarjottimelta valittavilla vaihtoehtoisilla opinnoilla. Tarjottimella esitetyistä laajemmista opintokokonaisuuksista voi valita yksittäisiä moduuleja. Koulutustarjottimelta voi valita enintään 12 päivän mittaisen tietopuolisen osuuden, joka koostuu lähiopetuspäivistä ja omatoimisesta työskentelystä/verkkotyöskentelystä.\nKoulutustarjottimelle on koottu kaikille aloille soveltuvia opintoja mm, teknologioista, projektihallinnasta ja muutoksen johtamisesta.\nProjektinhallinnan perusteet PM1 (2 pv + 1 pv)\nPM 1 – Projektinhallinnan perusteet on tiivis ja tehokas koulutus. Saat tästä koulutuksesta tiedot ja työkalut, joiden avulla hallitset projektisi. Koulutuksen tavoitteena on antaa sinulle projektinhallinnan perustiedot ja -taidot projekteihin osallistumisen tueksi.\nProjektinhallinnan perusteet - PM 1 -koulutuksessa opit ammattimaisessa projektinhallinnassa tarvittavat tiedot ja hyvät käytännöt. Tutustut esimerkkiprojektin kautta suunnittelun, toteutuksen ja ohjauksen haasteisiin ja käytännössä parhaiksi todettuihin toimintatapoihin. Opit, kuinka etenet sujuvasti projekti-ideasta onnistuneeseen lopputulokseen saakka. Valmennuksen jälkeen osaat käytännössä johtaa omaa projektiasi hallitummin ja ammattimaisemmin ja ymmärrät, miten projektityöskentelyä voidaan kehittää.\nProjektinhallinnan parhaat käytännöt - PM 2 (2 pv + 1 pv)\nPM 2 – Projektinhallinnan parhaat käytännöt on osaamista syventävä koulutus, jonka käytyäsi hallitset projektiliiketoiminnan keskeiset menestystekijät, projektien hallintamallit ja standardit sekä projektinhallinnan osa-alueet ja prosessiryhmät sekä johtajuuteen liittyvät teemat. Syvennät ja laajennat projekteihin, projektinhallintaan ja henkilöjohtamiseen liittyvää osaamistasi ja taitojasi. Ohjelman teemoja ovat:\nParhaat käytännöt projektinhallinnan osa-alueissa\nHenkilöjohtaminen ja muuttuva johtajuus projekteissa\nKäyttäytymisprofiilit ja henkilötason motivointi\nProject Leader -peli\nFundamentats of Change management -verkkokurssi on joustava opintokokonaisuus muutosjohtamisesta. Osallistuja parantaa ymmärrystään muutosprosesseista ja kuinka näitä prosesseja voi johtaa sekä saa työkaluja ja menetelmiä muutosprosessin eri vaiheisiin. Kurssi sisältää 36 videoitua luentoa. Näiden lisäksi osallistuja tekee yksilöllisen tehtävän.\nKurssi toteutetaan englanniksi.\nTalous haltuun virtuaalisesti -verkkokurssi sisältää kattavat perustiedot sekä rahoittajien että johdon laskennan alueelta. Kurssi sisältää 18 videoitua luentoa kestoiltaan noin 10 minuuttia. Mukana on myös tehtäviä, joiden avulla voi tarkistaa oman osaamisen kussakin aihealueessa. Verkkokurssi sopii kaikille, jotka kaipaavat kertausta ja harjoitusta laskentatoimen peruskäsitteistä ja niiden tyypillisistä käyttöyhteyksistä.\nIntroduction to Digital Transformation Technologies\nIntroduction to Digital Transformation Technologies-verkkokurssi esittelee neljä tämän hetken puhutuinta teknologiaa digitaalisen murroksen taustalla: tekoälyn, virtuaalisen ja lisätyn todellisuuden, ohjelmistorobotiikan ja lohkoketjut. Käsittelemme muuan muassa neuroverkkoja, konenäköä, älykkäitä sopimuksia sekä erilaisia AR ja VR sovelluksia. Kurssin jälkeen tiedät mitä nämä teknologiat ovat, mistä ne tulivat ja mitä odottaa tulevaisuudelta.\nService Management-verkkokurssilla opit ymmärtämään ja analysoimaan ajankohtaisia kehityksiä palvelujohtamisessa. Kurssi antaa tehokkaan tapan saada uusia ideoita liittyen asiakaslähtöiseen ajattelutapaan sekä virkistää ja laajentaa palveluihin liittyvää osaamista ja taitoja.\nKustannukset ja hakeminen\nHae koulutukseen 31.1.2020 mennessä.


Sopimusehdot - Vintage Shave\nVerkkokaupan tuotteita myy Vintage Shave (Y-tunnus 2821840-7), Kulkijantaival 1 D, 04300 Tuusula, +358 40 220 5277, info@vintageshave.fi. Myymme tuotteita täysi-ikäisille yksityishenkilöille. Toimitamme tilaukset asiakkaan valitsemaan noutopisteeseen tai osoitteeseen Manner-Suomessa. Ahvenanmaalle emme voi toimittaa. Pidätämme oikeuden hintojen ja postikulujen muutoksiin.\nBambora PayForm: Palvelun kautta voit maksaa verkkopankkitunnuksilla, lompakolla, maksukorteilla (credit/debit), laskulla tai osamaksulla. Käytettävissä ovat seuraavat maksutavat: Osuuspankki, Nordea, Danske Bank, Oma Säästöpankki, Säästöpankki, Aktia, Paikallisosuuspankit, S-Pankki, Handelsbanken, Ålandsbanken, MobilePay, Visa-, Visa Debit-, Visa Electron-, MasterCard- ja Debit MasterCard -kortit, sekä Jousto ja Mash.\nMatkahuollon Lähelle-paketit lähetetään asiakkaan valitsemaan Matkahuoltoon, Matkahuolto-asiamiehen pakettipisteeseen, Matkahuollon pakettiautomaattiin, sekä näiden lisäksi K-Marketeista sekä R-Kioskeista.\nPakettia säilytetään maksutta 14 vuorokautta, jonka jälkeen noutamaton paketti palautetaan lähettäjälle. Pakettiautomaateissa säilytysaika on 7 vuorokautta.\nMikäli tuote on kadonnut kuljetuksen aikana, vioittunut tai asiakkaalle on toimitettu väärä tuote, tulee asiakkaan ilmoittaa välittömästi virheestä Vintage Shaven asiakastukeen.


Posted on toukokuu 25, 2017\nItse hurahdin korealaiseen kosmetiikkaan puolisen vuotta sitten. Koetin tyrkyttää sulle niitä etanavoidemielipidettä muutama postaus sitten 😂😅. Paras puuteri mitä.oon testannu on tällä hetkellä Innisfreen no sebum. Teen 10h duunia päivässä pizzeriassa ja pitää kasvot mattana koko ajan! Tilasin toisen tosi kehutun puuterin testiin, Skinfood peach pore pactin. Tästä ilmeiseti irtopuuteri versio olisi vielä parempi, mutta laitan tän eka testiin. Itse olen siirtyny puhdistamaan kasvot tuplapuhdistuksella iltaisin, eli ensin öljyputsarilla meikit pois, ja sitten jämät vielä vaahtoputsarilla. Sitten matalan ph:n kasvovettä perään. Koska vaahtoputsareissa on liian korkea ph iholle.\nSuosittelen edelleen sua ja muitakin liittymään facebookissa K-Beauty Suomi- ryhmään! Parasta neuvoa/ vinkkejä saa sieltä! ❤😍


Aamutunnelmissa ja kuulumisia - Jonna Luukko\nAamutunnelmissa ja kuulumisia\n23.03.2013 Lifestyle, StudiesJonna\nTäällä ollaan kuvan mukaisissa laiskoissa aamutunnelmissa, pehmeä kylpytakki päällä kaffea hörppien. Viikko on taas jo voiton puolella, en käsitä miten nopeasti aika oikein menee! Varattuani matkan Lontooseen asensin puhelimeen päivälaskurin ja muistan, kuinka masentavaa lukua se silloin näyttikään, päiviä oli yli 60. Yhtäkkiä lähtö onkin jo ylihuomenna!\nHarmikseni sää Lontoossa näyttää todella huonolta ja unelmani kuivista kaduista ja baltsukeleistä ovat haave vain :D Noh, eipä siellä tällä reissulla nähtävyyksiä pahemmin kierrelläkään, onneksi kaupoissa on hyvä pitää sadesuojaa ;) Pääasia kuitenkin on, että pääsen pitämään pienen huilitauon luvuista murun kainalossa!\nAamusmoothie ja uusi lempparitee!\nTänään pitäisi alottaa pakkaamisia, en ole vielä edes raahannut matkalaukkua varastosta. Osa teistä ehkä jo tuntee surullisen kuuluisat pakkaustaitoni.. :D Vaikka kuinka yritän suunnitella laukun sisällön etukäteen, niin reissuun tulee pakattua aina aivan liikaa tavaraa! Tällä kertaa yritän kuitenkin olla vähän järkevämpi (onko tämä kenties kuultu aikaisemminkin?) ja tavoitteena olisi, ettei siellä olisi ihan hirveästi ylimääräistä. Ja sujahtaa sinne pari kirjatiivistelmääkin, ihan täysin en osaa pistää aivoja narikkaan!\nLukemisista puheen ollen, voisin jakaa vähän kuulumisia niidenkin saralta. Laskeskelin tuossa juuri, että pääsykokeeseen on suunnilleen 11 viikkoa jäljellä. Tänä vuonna olen pitänyt valmennuskurssiohjeiden mukaisesti tarkkaa kirjaa luetuista tunneista ja niiden mukaan ollaan ihan aikataulussa :) Takana on suunnilleen kolme kuukautta pänttäämistä, mutta töitä on tehtävä vielä aivan valtavasti ja tahtia on kiristettävä. Motivaatiosta ei ainakaan nyt ole pulaa!\nEnnen matkaa minun pitäisi myös vihdoin ja viimein vitkuttelun jälkeen lähettää hakupaperit eteenpäin. Olen vieläkin kuukausien miettimisen ja pähkäämisen jälkeen vähän ulapalla, mihin kaupunkeihin hakisin ja erityisesti, minne niistä ensisijaisena vaihtoehtona. Noh, ei auta kuin tehdä pikkuhiljaa päätöksiä, kai sen jossain sisimmässään kuitenkin tietää :)\nSellainen pieni kuulumispaketti! Nyt toivottelen oikein aurinkoista ja keväisen tuntuista lauantaita :)\n← Salikärpänen\tOff to London! →\n22 thoughts on “Aamutunnelmissa ja kuulumisia”\n23.03.2013 at 13:05\nSanon tän ehkä tuhannennen kerran, mutta voi hyvänen aika miten kaunis sä oot! Tuo kuva on aivan upea. :) Lontoon reissu tuo varmasti vielä lisäboostia lukemiseen, joten ei muuta kun nautit ja tsemppiä loppu-urakkaan.\nMulla ois kaino pyyntö myös postaukseen liittyen. Syy siihen, miksi sun blogi nousi heittämällä mun suosikkien joukkoon on nää sun upeat kuvat. Oisko mahdollista saada joskus postausta siitä, miten kuvaat? Siis esimerkiksi “stailaatko” kuvauskohdetta jotenkin, miten saa parhaan valon kuviin, jne. Harjoitushan tekee varmaan tuossakin mestarin, mutta jos sulla on jotain vinkkejä ja kikkoja, kuulisin niistä mielelläni.\n23.03.2013 at 14:41\nSuosittelen hakemaan Tampereelle! :) jonkin verran alhaisemmat pisteet kuin Helsinkiin ja aivan ihana kaupunki!\n23.03.2013 at 15:09\nVoi näitä sun kuvia! Niiiin mahtavia! Mä aina innostun kun nään että on tullut uus postaus. Miehellekkin sanoin, että tämä on mun lemppari blogi. <3\nIhanaa päivää sinne muru ja vielä ihanempaa reissua teille! Nautikkaa! <3\n23.03.2013 at 15:10\nPs. Sori nämä mun kirjoitusvirheet. Koitan nopeeta aina kommata, kun mulla on 4kk. vauva toisessa kainalossa. ;)\n23.03.2013 at 18:29\nNiin raikkaita kuvia jälleen ja kaunis Jonna! Oikein rentouttavaa Lontoon reissua! :)\n23.03.2013 at 19:33\nMistä tuota teetä muuten voi osaa?\n23.03.2013 at 20:27\nVoi murunen sinua, kiitos ihan hurjan paljon! Tässähän ihan häkeltyy :) Pieni huilitauko tekee kyllä enemmän kuin hyvää, sen voimin jaksaa sitten taas pakertaa!\nJa pyyntö otettu vastaan! Toteutan sen oikein mielelläni, jotain kuvausaiheista postausta on ollut muutenkin suunnitteilla :) Heh, olen kyllä aikamoinen kuvauskohteiden “stailaaja” ja asetelmien väkertelijä :D Voisin ainakin postauksen muodossa kertoa, millä asetuksilla useimmiten itse kuvaan ja pientä helppoa tutoriaalia aiheesta :) Harjoitus toden totta tekee mestarin ja paras keino oppia on ihan konkreettisesti kokeilla, miten säädöt ym. vaikuttavat itse kuvaan!\n23.03.2013 at 20:28\nTampere on heti Helsingin jälkeen kärjessä pisteiden suhteen, joten sinne on hiukan liian korkea taso omaani nähden :/ Muuten voisin ehdottomasti hakea sinne, se kun olisi niin lähelläkin :)\n23.03.2013 at 20:29\nVoi kiitos piristävistä sanoistasi, ihana naana <3 Onpa kurja, kun blogisi on nykyään suljettu, olisi niin kiva kurkkia välillä kuulumisiasi sieltä :) Ja voi reissusta nautitaan varmasti kyllä täysin rinnoin!\nHihih, voin kuvitella että sieltä sylistä löytyy vikkelät pikkuruiset sormet, joita kovasti kiinnostaisi tutkia kaikkea ;)\n23.03.2013 at 20:31\nKiitos Tiramisusein <3!\n23.03.2013 at 20:32\nClipperin teetä voi ostaa lähes kaikista hyvin varustelluista ruokakaupoista! :) Juuri tätä valkoista appelsiiniteetä en ole itse nähnyt kuin yhdessä suuremmassa kaupassa.\n23.03.2013 at 20:43\nkäytätkö sä itseruskettavaa, kun oot ruskeempi kaulasta ja kasvoista verrattuna käsiin? :)\n23.03.2013 at 21:09\nEn käytä, niillä lotraaminen ei ole oikein oma juttuni :) Kuvassa valo vääristää sävyä, sillä kasvoihin ja käsiin osuu ikkunasta tulviva auringonvalo eri tavalla. Näyttää tässä kieltämättä hassulta :D\n23.03.2013 at 22:49\nLappeenranta voisi olla hyvä vaihtoehto! Itse opiskelen täällä!\n24.03.2013 at 10:25\nSinne hainkin viime vuonna, mutta nyt taitaa kuitenkin puhaltaa eri tuulet tällä kertaa ;)\n24.03.2013 at 13:59\nOletko miettinyt Vaasaa vaihtoehtona? Tämä on aivan ihana opiskelijakaupunki, itselläni pelkkää positiivista sanottavaa. :)\n24.03.2013 at 16:29\nHei Eva! Itse asiassa juuri sain lähetettyä hakupaperit ja ykkösenä komeilee Vaasa :) Olen kuullut siitä niin paljon hyvää ystäviltäni, että sinne sitä nyt oltaisiin sitten toivottavasti lähdössä! ;)\nMukavaa sunnuntaipäivän jatkoa sinne!\n24.03.2013 at 19:44\nOot kyllä aina niin kadehdittavan kaunis ja ennen kaikkee positiivinen!! Itsellä alkaa kans luku-urakka ens viikolla kun materiaalit ilmestyy, en tiedä haluutko raottaa asiaa enempää mutta olis tosi kiva kuulla sun lukutavasta enemmän ja et mistä revit sitä motivaatiota kun se on kaikkein alhaisimmillaan :))\nMukavaa alkavaa viikkoa ja ihanaa reissua ;)\n24.03.2013 at 21:05\nVoi kiitos oikein kovasti <3 Postausta pääsykokeista on toivottu ja voisin jotain sellaista väkertää :) Jostain se motivaatio vaan kumpuaa sisältä, jäin viime vuonna niin hilkulle, että tänä vuonna tahdon onnistua! Välillä kuitenkin tulee niitäkin päiviä, kun lukeminen ei millään maistu ja silloin pitää vaan ottaa itselleen pieni huilitauko.\nKiitos, ja mukavaa viikkoa sinullekin! Ja ennen kaikkea sylikaupalla tsemppiä lukemisiin :)\nHei! Mistä tuo sun ihana kylpytakki on? Oot kyllä niiin kadehdittavan kaunis että :)\n29.03.2013 at 12:59\nHei! Kylpytakki on joululahja vuoden takaa, Stockalta ostettu ja Ralph Laurenin :) Aivan ihanan paksu ja pehmeä, lähes asun tässä! Kiitos hurjan kauniista sanoistasi ja mukavaa pääsiäistä sinne :)


Neuvottelujen vauhdittamiseksi Filippiinien hallitus vaihtoi tänään panttivankikriisin pääneuvottelijan. Lisäksi Filippiinit sanoi, että se harkitsee taloudellisen tuen antamista sissien hallitsemalle alueelle, mutta ei maksa panttivangeista lunnaita.Sekä panttivankien fyysinen että henkinen kestävyys on lopussa\nTuoreimmat kuvat panttivangeista kertovat karua kieltä heidän kunnostaan. Monet ovat kestämisen äärirajoilla. Piina on jatkunut jo yli kaksi viikkoa ja toivottomuus leviää. Eilen otetuissa kuvissa suomalaismiehet näyttivät apeilta ja väsyneiltä.Saksalaisnaisen kunto huolettaaHeikoimmassa kunnossa on vankien joukossa oleva saksalaisnainen. Hän kärsii mm. korkeasta verenpaineesta ja tarvitsee sairaalahoitoa. Panttivankien joukossa on myös hänen miehensä ja poikansa. Toinen pikaisen lääkärinavun tarpeessa on virtsatietulehduksesta kärsivä ranskalaisnainen.Panttivankien luona käyneen filippiiniläisen lääkärin mukaan kaikki ovat hyvin heikkoja, mutta kukaan ei ole vielä kuolemansairas. Tosin kaikkien kunto heikkenee päivä päivältä. Kaikkein eniten panttivangit pelkäävät Filippiinien armeijan rynnäkköä ja joutumista ristituleen. He vetoavatkin YK:hon ja koko maailmaan, että Filippiinien armeija saataisiin lopettamaan kaappareiden hiillostaminen. Uusi mies neuvottelujen johtoon\nNeuvottelut panttivankien vapauttamiseksi ovat tähän asti edenneet takkuisesti. Tänään Filippiinit ilmoittikin vaihtavansa pääneuvottelija Nur Misuarin arvostettuun paikalliseen muslimijohtajaan Ghazali Ibrahimiin. Myös EU:n edustajan Javier Solanan toivotaan tuovan uutta pontta neuvotteluihin. Hänen on määrä saapua Filippiineille huomenna.(MTV3)\nLyhyt yhteenveto Abu Sayyaf -liikkeestä(englanniksi)


Vuokrataan kerrostalo Yksiö - Tuusula Hyrylä Nappulakatu 1\n1h+kt , kerrostalo, 675 €/kk, 32 m²\nvuokrahuoneisto, Tuusula, Hyrylä, Nappulakatu 1\nTarjolla tilava yksiö kehittyvän Tuusulan aitiopaikalta.\nUpseerinhovi valmistui keväällä 2017 palveluiden keskelle, Hyrylän ytimeen. Talo on arkkitehtuurisesti hieno kokonaisuus sulautuen Hyrylän vanhaan rakennuskantaan. Asunnossa parkettilattiat ja maalatut seinät, kylpyhuone laatoitettu. Astianpesukone kuuluu keittiön varusteluun, kylpyhuoneessa liitännät pyykinpesukoneelle ja kuivausrummulle.\n- Vuokra 675e/kk\n- Vakuus 1350e\n- Vesiennakko 20e/kk\nVuokraa kodiksesi! Ota yhteyttä: vuokra.helsinki@kiinteistotahkola.fi tai p. 0207 480 294


Haastemies kohtaa ihmiselämän koko kirjon\nHaastemies Simo Riuttamäen työn on hyvin mielenkiintoista, vaihtelevaa – joskus vaarallistakin.\nTämän vuoden alusta Satakunnan käräjäoikeuteen haastemieheksi siirtynyt huittislainen Simo Riuttamäki on toiminut haastemiehenä yli kolmenkymmenen vuoden ajan. Haastemiehen työ on hyvin vaihtelevaa ja mielenkiintoista, toisinaan vaarallistakin. Haastemiehen tehtäviin kuuluu viedä asiakkaille kaikki rikoshaasteet ja tiedonannot, niin valtion kuin yksityisetkin.\n- Syyskuun alusta riidattomia velkomis- ja todistajahaasteita on voitu toimittaa myös puhelimitse tai postitse, mutta vastaajahaasteet viedään aina henkilökohtaisesti, samoin kaikki sellaiset viralliset tiedoksiannot joissa ihmisten on oltava henkilökohtaisesti paikalla, kuten esimerkiksi testamentit ja irtisanomiset.\nHaastemies törmää työssään hyvin monenlaisiin ihmisiin. Suurin osa asiakkaista on myötämielisiä ja suhtautuu työtään tekevään virkamieheen ymmärtäväisesti, mutta kun haastemies toimittaa esimerkiksi vastaajahaasteita tai lähestymiskieltoja, on ymmärrettävää, että kaikki eivät ole normaaleja.\nHuumeet tekevät ihmisistä arvaamattomia\nJotkut haastemiehet kantavat turvanaan kaasusumuttimia, mutta Riuttamäki itse ei sellaista kanna. Hankala asiakas on kohdattava eri tavalla kuin haastemieheen ymmärtäväisemmin suhtautuva. Tärkeää on, että asiakasta ei saa päästää selkäpuolelle.\n- Ei minulla mitään pelkotiloja ole, kyllä loppu tulee jos on tullakseen. Juuri hiljattain joku väänsi käsistä niin että tuli mustelmia. Kaikista pahoinpitelyistä teen kuitenkin aina rikosilmoituksen. On käynyt niinkin, että vapaalta vastaamaan tulleen asiakkaan tuomio pantiin välittömästi täytäntöön kun hän oli minua lyönyt, mutta onneksi näitä tapahtuu kauhean vähän.\nMitä vanhemmaksi tulee, sen helpompi potentiaalisia vaaratilanteita on ennakoida ja karttaa. Jotain pieniä komplikaatioita sattuu kuitenkin joka kuukausi, kun haastemies nykyään liikkuu koko maakunnan alueella. Ennen oli helpompaa, kun liikuttiin vain Huittisissa ja asiakkaat olivat tuttuja koko ajan.\n- Hankala asiakas pitää yrittää kohdata sellaiseen aikaan, ettei hän olisi kovin pillereissä, huumeissa tai juovuksissa, ja jos asiakas tuntuu olevan kovin pahalla päällä, yrittää seuraavana päivänä uudestaan. Varsinkin huumeet tekevät ihmisistä hyvin arvaamattomia. Huumeongelma on viimeisten viidentoista vuoden ajan levinnyt ja pahentunut todella paljon.\nAinoa oikea puolue\nSimo Riuttamäki on ollut Perussuomalainen puolueen perustamisesta lähtien ja sitä ennen SMP:n jäsen. Myös Huittisten kaupunginvaltuustossa ja lautakunnissa hän on istunut yhtäjaksoisesti yli kolmenkymmenen vuoden ajan. Eikä muiden puolueiden perään ole tarvinnut haikailla.\n- Perussuomalaiset on minulle se ainoa oikea puolue. Ainoa puolue, missä saa sanoa mitä ajattelee, ja missä jokainen saa käyttää omaa päätään, kykyjään ja taitojaan kuten parhaaksi näkee. Rehti puolue, jossa asiat sanotaan niin kuin ne ovat eikä niitä kierrellä.\nJulkaistu 25.11.2010 klo 06:51


Muuttopuuhissa – Sisustus ja Sepustus\nPublished on 2 heinäkuun, 2021 2 heinäkuun, 2021 julkaissut Soile\nEdellinen Led kynttilöiden lumoissa\n14 thoughts on “Muuttopuuhissa”\n3 heinäkuun, 2021 23:02\nOlipa yllättävää ja mielenkiintoista lukea teidän tulevista suurista muutoksista!\nOletteko miehenne kanssa kotoisin pohjoisesta, vai onko etelään päin muita siteitä\nkuin aikuisten lasten läheisyys? Tämä aihe koskettaa itseänikin, olen suunnilleen ikäisesi, ja miettinyt myös voisiko tällä iällä vielä vaihtaa paikkakuntaa lastenlasten läheisyyteen!\nOlisi tosi kiva lukea remontista ja aivan uudelle paikkakunnalle sopeutumisesta!\nKiitos paljon mukavasta blogista, olen ollut jo vuosia lukijasi!\nTsemppiä muuttoon ja kaikkea hyvää elämänmuutokseen!\n6 heinäkuun, 2021 10:32\nKiitos Liisa. Pohjoisessa ollaan asuttu koko ikämme. Muutos tuntuu ainakin vielä ihan unelmien täyttymykseltä. Eniten on ikävä noita lapsia ja nyt avautuu mahdollisuus nähdä heitä useammin. Rohkeuttahan tässä tarvitaan, mutta uskon, että enemmän positiivista tässä muutoksessa on kuitenkin☺\n13 heinäkuun, 2021 15:39\nVoi, kun ihana kuulla taas sinusta❤. Olenkin silloin tällöin kurkannut blogia, että oisko postauksia. Mielenkiinnolla seuraan teidän uutta elämänvaihetta ja remonttia. Olette kyllä rohkeita, kun teette noin ison elämänmuutoksen. Nostan hattua sille! On varmasti ihanaa kun pääsee lähemmäs lapsia ja näkee heitä useammin. Ja muuten, teidän uusi talo ja pihapiiri näyttää tosi hyvältä 😊👍🏻. Tuskin maltan odottaa miltä näyttää remontin jälkeen. Ihanaa kesää teille molemmille! 🌞🌺😎\n13 heinäkuun, 2021 16:06\nVoi kiitos ihanasta viestistäsi. Eiköhän tänne taas juttua tule on kiva aihe. Remonttia piisaa vanhassa talossa, mutta kiva haaste ollaan otettu tässä rohkeasti vastaan. Toivotaan, että kaikki sujuu suuremmitta mutkitta 🙂\n17 lokakuun, 2021 08:47\nVoi kun olisi ihanaa jos tämä sisustusblogi jatkuisi!\n17 lokakuun, 2021 09:02\nVoi kiitos. Pitäisi yrittää saada aikaiseksi jotain juttua remontista myös tänne. Tuntuu vaan, että lukeeko kukaan enää blogeja…\n17 lokakuun, 2021 20:33\nIhana kuulla, että kiinnostaa. Nyt on blogissa juttu meidän keittiörempasta.\n18 heinäkuun, 2021 23:02\nVitsi miten jännää ja ihanaa!Tosi kiva katsella remppajuttuja uudesta talostanne.Aivan ihana paikka.Terkut tästä läheltä,Lohjalta:)Tsemppiä uuteen.T.vuosien vakkarilukijasi\n21 heinäkuun, 2021 19:39\n21 heinäkuun, 2021 19:27\nTämäpä yllätys, tulin uteliaisuuttani katsomaan olisiko asuntomessukohteista juttua mutta täällä onkin muuttopuuhat menossa, kiva seurata!\n21 heinäkuun, 2021 19:41\nMessuillakin tuli käytyä, mutta ei oo oikein ollut aikaa tehdä juttua. Ja tosiaan iso elämänmuutos tuli tehtyä.\n24 heinäkuun, 2021 22:43\nOlet rohkea esikuva monessa mielessä ja nyt jopa olemme tavanneet ja tutustuneet! Eipä arvaa mitä blogimaailma saa aikaan 🙂 Minäkin välillä mietin suurempia siirtoja nyt kun jäämme kahden miehen kanssa. Harmittaa vaan kun on taipumus kiintyä koteihin/paikkoihin. Mutta te uskalsitte tehdä sen! Olispa kiva tulla joskus katsomaan teitä uudessa kodissa! Ja syyskuussa nähdäänkin joka tapauksessa 😊\n30 heinäkuun, 2021 09:42\nHei, minäkin kävin pitkästä aikaa lukemassa blogiasi ja oli yllättäviä mutta jännittäviä uutisia! Onnea uudesta kodista. Aivan ihanat maisemat! Olisi kiva lukea remppa-ja sisustusjuttuasi edelleen. Oma sisustustyylini on aika erilainen, mutta tykkään sun blogista ja kaikesta kokemuksestasi aina oppii jotain. Olen myös Torniosta kotoisin, joten senkin takia on ollut mukavaa lukea juttujasi. Onko kommentteja Tampiksen siirtymisestä Tokmannille?! 🙂\n30 heinäkuun, 2021 21:08\nKiitos paljon. Hommaa on kyllä varmaan vuodeksi ennenkuin saadaan talo sellaiseen kuntoon, että pääsee kunnolla sisustamaan. Niin Tamppiksesta taitaa tosiaan tulla Tokmanni.


Rinkkaputki - Avotunturissa lasten kanssa – erämaa on yhtä paljon lasten kuin aikuistenkin\nJulkaistu 1.12.2017 2.11.2018 kirjoittanut Kaisa Rikalainen\nAvotunturissa lasten kanssa – erämaa on yhtä paljon lasten kuin aikuistenkin\n“Me alettiin miettiä, että miksi me ei tehdä niitä asioita lasten kanssa, joista me vanhemmat nautitaan. Että mikä meitä estää. Sitten me alettiin suunnittelemaan, että mitä jos mentäisiin erämaahan lasten kanssa.”\nJohanna ja Timo olivat kuluneena kesänä jo kolmannen kerran avotuntureilla alakouluikäisten lastensa, Ilmarin (10 vuotta), Veeran (8 vuotta) ja Vilhon (8 vuotta) kanssa.\nViimekesäinen retki suuntautui Norjaan, Øvre Dividal nasjonalparkiin eli kansallispuistoon. Yli neljäkymmentä vuotta sitten perustettu 750 neliökilometrin laajuinen kansallispuisto sijaitsee Tromssassa ja on maastoltaan koskematonta tuntureiden, laaksojen ja jokien vuorottelua.\nRetken päämäärä valikoitui samoin perustein kuin edellisvuosinakin: perhokalastus oli matkan ykkösprioriteetti, myös lapsille. Oi sitä onnea, kun saa saaliikseen tunturiraudun ja se valmistetaan ruuaksi!\nLapset olivat mukana jo suunnitteluvaiheessa. Ennakoinnin avulla lapset saivat mahdollisuuden hahmottaa retkeä etukäteen. Yhdessä katsottiin Googlen kuvahausta kuvia siitä, minne ollaan menossa.\nMitä tehtäisiin teltassa, mitä omia tavaroita otan mukaan, kenen kantamuksiin mahtuvat pelikortit, entä jatsinopat?\nVanhemmat tinkisivät omista varusteistaan, jotta pystyisivät kantamaan ruuat, teltat, kalastustarvikkeet.\nLasten kanssa mietittiin etukäteen esimerkiksi sitä, mitä tehdään, jos matkalla alkaa väsyttää. Kannattaako silloin alkaa kiukuttelemaan tai riitelemään? Vai voiko sanoa, että nyt en jaksa, pidettäisiinkö tauko.\nSovittiin, että tämä on meidän yhteinen retkemme, meillä on yhteinen henki, josta syntyy retken tunnelma.\nTuntureilla eletään tiiviisti porukassa ja joskus joku voi tarvita hetken yksin. Silloin saa mennä vähän etäämmälle, rauhoittua omissa oloissaan, kuitenkin turvallisen lähellä muita.\nYksi lapsista on kovin allerginen hyttysen- ja mäkäränpistoille ja siksi retki oli tarkoitus suunnata niin ylös tunturiin, että tuuli pitäisi hyttyset loitolla. Alavia maita varten vanhemmat kehittivät lapselle hyttysteltan, jonka suojissa oli helppo hoitaa iltapesut ja vessa-asiat. Hyvä vinkki kenelle tahansa!\nPerheenjäsenillä on ruoka-ainerajoitteita, minkä vuoksi retkiruuat valmistettiin itse ja kuivattiin kuljetusta varten. Vaikka kotiruuan valmistamisessa on vaivansa, perhe on valmis panostamaan siihen myös hyvän maun vuoksi. Retkellä täytyy saada syödä hyvin! Lapset saivat myös toivoa ruokia retkelle ja ymmärrettävästi erityisesti jälkiruuista esitettiin toiveita etukäteen.\nJuttu jatkuu ilmoituksen jälkeen:\nMuutoksia suunnitelmiin ja käytännön kokemuksia\nPohjois-Norjan kesä oli myöhässä, kuten Suomessakin. Sateet lepäsivät kansallispuiston yllä. Perhe vaelsi ensimmäisenä päivänä tauottomassa sateessa polveilevassa maastossa seitsemisen kilometriä. Matka ei ollut niin pitkä kuin etukäteen oli suunniteltu, sillä vaikeakulkuinen maasto ja ankea sää hidastivat vauhtia. Leiri pystytettiin väsyneinä ja läpimärkinä ylängön reunamille joen varteen. Aamulla isä taivalsi takaisin autolle noutamaan lasten saappaat, sillä aivan näin märkään maastoon ei oltu osattu varautua.\nSuunnitelmia muutettiin lennosta ja seuraava etappi oli lyhyt ja pidempiaikaisesti leiriydyttiin hyvälle kalastuspaikalle puolentoista kilometrin päähän. Yhteensä avotunturissa oltiin viitisen vuorokautta ja paluureitti noudatteli samoja linjoja kuin mistä joelle oli tultu. Alunperin oli suunniteltu rengasreittiä, mutta kostea keli ei houkutellut vaeltamaan alavaan jokiviereen, jossa hyttysiä olisi varmasti ollut enemmän kuin tunturissa. Käytännössä retken pituutta rajoitti lähinnä vanhempien kantokyky: iso perhe tarvitsee erämaassa paljon ruokaa, joka painaa ja vie tilaa rinkassa.\nTärkeiksi käytännön asioiksi perheen retkien myötä ovat osoittautuneet oikeanlaiset varusteet, kuten teltat ja makuupussit, ruoka ja tavaroiden tehokas pakkaaminen. Majoitusjärjestelyitä ollaan valmiita muuttamaan tarpeen vaatiessa. Tällä kertaa lapset halusivat nukkua kolmestaan omassa teltassa. Vanhempien teltta ihan siinä vieressä antoi tarvittavan turvan itsenäisyyttä harjoitteleville.\nJoskus kaikki ei mene suunnitelmien mukaan\nKun kaasupoltin menee tukkoon ja lakkaa toimimasta, punnitaan vanhempien kyky olla tartuttamatta omaa huoltaan tai harmiaan lapsiin. Lapsia ei haluttu huolestuttaa matkan mahdollisilla vaaroilla etukäteen, mutta vanhemmat miettivät keskenään jo kotona turvasuunnitelman retken varalle. Jos joku lapsista loukkaantuu tai sairastuu, toinen vanhemmista kantaa häntä ja toinen huolehtii muista lapsista. Ryhmää ei hajoteta, vaan tarvittaessa jätetään tavarat maastoon ja haetaan pois hätätilanteen lauettua. Molemmilla vanhemmilla on ensiaputaito ja kyky toimia stressaavissa tilanteissa.\nErämaassa maailma yhtä aikaa lavenee ja kutistuu\nTunturissa lapset ovat ikäänsä pienempiä, enemmän aikuista tarvitsevia. Aikuisen tehtävä on olla lapsen luottamuksen arvoinen, ukonilman turva, käsipesuista muistuttaja, nukkumaan rauhoittaja. Aikuisen on luotettava itseensä, luotettava toiseen aikuiseen, osattava toimia osana tiimiä. Olla kykenevä muuttamaan matkan tavoitteita, varattava reilusti aikaa perusasioiden tekemiseen. Joustettava, ymmärrettävä, annettava lapselle tilaa ja aikaa. Tarjottava jokaiselle mahdollisuus tulla osaksi tätä meidän yhteistä kokemusta.\nAvaran maiseman keskellä ollaan vain me, meidän perhe.\nElämä koostuu perusasioista: käveleminen ja kalastus, ruuanvalmistus ja syöminen, leirin pystyttäminen ja lepo. Lapset ovat mukana oppimassa, osallistumassa, osallisina, osana tätä perhettä. Auttamassa ruuanlaitossa ja teltan purkamisessa, kantamassa omissa rinkoissaan omat tavaransa makuupusseista alkaen. Tekemässä omia pieniä retkiään, joilla saa mennä näkömatkan päähän; avotunturissa aika pitkälle siis. Leikkimässä kivillä joen rannassa, bongaamassa Kalottireitin kulkijoita, niitä harvoja.\nErämaa on yhtä paljon lasten kuin aikuistenkin. Ja yhtä vähän, sillä me ollaan täällä paljon vähemmän aikaa kuin nämä tunturit ja joet. Kun saa opettaa lapselleen, miksi ylhäällä tunturissa voi juoda suoraan joesta, mutta asutuksen lähellä ei; sellaiset asiat oppii parhaiten kokemalla. Parasta on se, että ollaan oman porukan kesken, ollaan vaan me ja meidän omat jutut.\n“Me arvostetaan luonnossa olemisen taitoa ja halutaan siirtää lapsille sitä, mikä meille itselle on tärkeää. Maisemien tavoittaminen yhdessä lasten kanssa ja se yhteinen ihmettely. Ja kun lapset alkavat ymmärtää luonnon arvon ja ainutlaatuisuuden – se tuntuu hyvälle. Ja aina retken jälkeen on yhtä ihanaa palata kotiin!”\nJohannan ja Timon vinkit lasten kanssa vaeltamiseen\nKokeile vaeltamista rohkeasti lasten kanssa, lasten ehdoilla.\nJos sinua mietityttää retkelle lähteminen lasten kanssa, kannattaa pohtia mielessä olevia esteitä. Liittyvätkö ne ehkä varusteiden puutteeseen tai vähäiseen omaan vaelluskokemukseen?\nRetkeilyvarusteita voi lainata ja ensimmäiset retket kannattaa tehdä lyhyempinä lähellä sivistystä. Kokemuksen karttuessa omia varusteita on hyvä alkaa päivittämään tarkoituksenmukaisiksi ja retket voivat vähitellen suuntautua kauemmas.\nOsallista ja anna lapsille päätösvaltaa niissä asioissa, joista lapset voivat päättää. Kuuntele, mitä lapset haluavat tehdä. Anna lapsille tunne, että he ovat oikeasti osallisia retkestä.\nAnna lasten osallistua retken jokaiseen vaiheeseen aina suunnittelusta toteutukseen ja retken jälkeisiin muistoissa tehtäviin nojatuolimatkoihin. Kun lapset tietävät asioista ennalta, käytäntö sujuu helpommin.\nOle joustava. Muokkaa suunnitelmia tarvittaessa paikan päällä olosuhteiden mukaan. Luovu omista tavoitteistasi koko perheen tavoitteiden vuoksi.\nPakkaa mukaan lapsia varten pieniä yllätyksiä, kuten herkkuja tai yllärijälkiruokaa. Iloinen yllätys piristää kaikkien mieltä ja lisää yhteenkuuluvuudentunnetta.\nNorjassa kalastuvälineet tulee desinfioida ennen kalastamista makeissa vesissä Gyrodactylus salaris – lohiloisen leviämisen estämiseksi. Desinfiointipisteitä on lähes jokaisessa kylässä.\nKalastusta varten tulee hankkia asianmukainen lupa, esimerkiksi Dividalissa valtion vesialueiden lupa. Merivaelteisten kalojen, kuten lohen, meritaimenen ja meriraudun kalastaminen vaatii erillisen valtion lohiluvan ja jokikohtaisen luvan.\nSekä desinfioinnista että kalastusluvista tulee esittää pyydettäessä todistus ja niiden laiminlyönnistä voi saada sakkorangaistuksen – puhumattakaan lohiloisen mahdollisesti aiheuttamasta tuhosta joen lohikalakannalle.\nKuvat: Johanna ja Timo\nRetkihetkiä-sarja keskittyy muiden kuin meidän kirjoittajien juttuihin, pitkästi tai lyhyesti, tilanteen mukaan.\nKeräämme retkeilyn tarinoita nuotioilla ja poluilla.\nMe kysymme siis tapaamiltamme retkeilijöiltä, mitä heille kuuluu tai olisiko heillä tarina kerrottavana. Jos tunnistat itsesi retkihetkistä, laita meille sähköpostia moi@rinkkaputki.com tai kommentoi!\nJa jos sinulla on tarina kerrottavana, ole yhteydessä!\nHaluamme pois minäminä-kulttuurista keskustelun ja tarinoiden kulttuuriin, vanhan ja uuden erä- ja retkitarinan keruuseen.\nKategoriatKamppeet ja info, Retkihetkiä, Vieraskynä AvainsanatØvre Dividal nasjonalpark, Kaisa Rikalainen, kalastus, lasten kanssa, Norja, retkihetki, vaellus\n3 vastausta artikkeliin “Avotunturissa lasten kanssa – erämaa on yhtä paljon lasten kuin aikuistenkin”\nJa että kokeneita retkeilijöitä ja kaikkea mahdollista suunniteltu kuin loputtomasti mietitty etukäteen? Retkeiltyä on tullut harrastettua pienestä pitäin, sitten kaveriporukassa, puolison kera ja lapset matkassa, jälleen kaksin. Miten lie ympyrä vielä sulkeutuu. Se jo on tullut opituksi, että tilanteen mukainen toiminta, matkaan ei goretex-kengillä ei asuilla, sadekamppeet erikseen ja ykkösjalkine kesät talvet on KUMISAAPAS. Toki on kesiä ja paikkoja joilla voi joskus kulkea vaikka ihan lenkkareilla.\nKiitos kommentista! Kumisaapas taitaa kyllä olla ainoa jalkine, joka pitää vettä kelissä kuin kelissä. Hyvä, että kokemus meitä opettaa 🙂\nNoh, miten senkin nyt ottaa. Retkiä on melkoisen monta jo takanapäin ja viimeisen kymmenen vuoden aikana ei ole kumpparit kulkeneet kertaakaan matkassa mukana saatika sitten jalassa. Ei edes tämän alkukesän tulvissa UKK:n reissulla. Kukin tyylillään. 😉\nEdellinen artikkeliEdellinen Ensi vuodesta opiskeluvuosi – ja sitä seuraavasta!\nSeuraava artikkeliSeuraava Retkelle 2018 luontomatkailun toimijoille – lähde messiin!


Controller Santasalolle Jyväskylään Rautpohjaan, Adecco\nIlmoituksen osoite: https://tyopaikat.oikotie.fi/tyopaikka/1260315\nController Santasalolle Jyväskylään Rautpohjaan\nDB Santasalo on johtava teollisuusvaihdevalmistaja. Liiketoimintamme on globaalia ja kansainvälinen yhteistyö päivittäistä. Konsernin liikevaihto on reilut 200 miljoonaa euroa ja työntekijöitä reilut 1000 ympäri maailmaa. Suomessa liikevaihto on reilut 50 miljoonaa euroa ja työntekijöitä noin 170. Suomessa toimintaa on mm. Jyväskylässä, Hyvinkäällä, Oulussa ja Torniossa.\nEtsimme Santasalolle controlleria Jyväskylään Rautpohjaan.\nTeollisuusyrityksen taloudellinen raportointi on sinulle jo tuttua. Haluat ymmärtää ja kehittää yrityksen liiketoimintaa yhdessä muun organisaation kanssa.\nArvostamme hakijalta sekä sisäisen että ulkoisen laskennan osaamista. Sinulla on kokemusta talousjärjestelmien lisäksi toiminnanohjausjärjestelmistä. Lukujen ymmärtäminen ja analysointi on sinulle luontevaa. Sinulla on kunnianhimoa ja halua kehittää itsenäisesti raportointia ja tukea liiketoiminnan kehittämistä. Et kuitenkaan vierasta controllerin tehtävään liittyviä rutiinejakaan.\nPystyt joustamaan työmäärän vaihdellessa, etkä pelkää tiukkojakaan aikatauluja. Pystyt reagoimaan tarvittaessa nopeasti. Sinulla on innokkuutta oppia uutta ja syventyä yksityiskohtiin sekä hakea ratkaisuja itsenäisesti.\nKommunikoit sujuvasti englanniksi, muu kielitaito on eduksi. Arvostamme työkokemusta kansainvälisessä ympäristössä, eri kulttuureiden tuntemusta ja arvostusta.\nAktiivinen kassan hallinta, kassaennusteet\nTarjolla on monipuolinen, vastuullinen ja itsenäinen työ, jossa pääset kehittymään.\nKäytössäsi on edistykselliset raportointijärjestelmät ja hyvät työkalut tehtävän hoitamiseen.\nYrityskulttuurimme on joustava ja etätöiden tekeminen on mahdollista.\nLisätietoja tehtävästä antaa talouspäällikkö Heikki Pänkäläinen gsm 040 575 8065 keskiviikkona 17.4 klo 13.00 – 15.00 ja torstaina 18.4. klo 13.00 – 15.00.\nHae tehtävää alla olevan linkin kautta 23.4.2019 mennessä.


Hyvä suunta jatkuu Paimiossa: Työttömyys vähenee ja avoimia työpaikkoja on runsaasti | Kuntsari\nPaimion työttömyysaste oli syyskuussa 5,1. Työttömiä on kuitenkin edelleen enemmän kuin kaksi vuotta sitten, jolloin koronavaikutukset eivät vielä näkyneet luvuissa.\nKoronapandemian huippuluvuista Paimiossa ollaan kuitenkin tultu alaspäin. Työttömyysaste oli syyskuussa alin pandemia-aikana.\nPaimiossa työttömänä oli syyskuussa noin 260 henkilöä.\nNoususuhdanteesta kertoo avoimien työpaikkojen määrä. Paimiossa oli syyskuussa auki yli 110 työpaikkaa. Se on lähes kolminkertainen määrä vuoden takaiseen verrattuna, ilmenee juuri julkaistusta Varsinais-Suomen Ely-keskuksen Työllisyyskatsauksesta.\nMYÖS LAAJEMMALLA työssäkäyntialueella eli Turun seutukunnassa työttömyys vähenee. Alueen työttömyysaste tipahti syyskuussa 9,9:ään.\nMyös avoimien työpaikkojen määrä on noussut alueella lähes kaksinkertaiseksi. Syyskuussa Turun seutukunnassa oli avoinna yli 5 000 työpaikkaa. Valtaosa työpaikoista on nimen omaan Turussa.


Ilmasto kuumenee, pakolaistulva kasvaa – Kotimaa\nIlmasto kuumenee, pakolaistulva kasvaa\n26.08.2015 18:49 - Pekka Särkiö\nSiirtolaisvirta Eurooppaan on ollut viime viikkoina vuolas. Saksaan arvioidaan tulevan tänä vuonna 800 000 pakolaista – jo aiemmin maahan tulleiden miljoonien lisäksi - mikä on prosentti väestöstä. Viha ja polttopullot ovat olleet äärireaktioita. Myös tavalliset saksalaiset ovat oudoksuneet kaupunkien puistoihin nousevia telttaleirejä.\nSuomeen pakolaisia on arveltu tulevan 15 000, siis noin 0,25% väestöstä. Kasvu on toki huomattava, kun vuosi sitten tulijoita Suomeen oli noin 3 500. Silti Suomessa on vielä tilaa tulijoille. Hiljattain Helsingin Sanomat kertoi uusista vastaanottokeskuksista, joista 500-paikkainen vastaanottokeskus Keuruun lakkautetun varuskunnan tiloihin olisi Suomen suurin. Myös Lahdessa Hennalan varuskunnassa olisi tyhjillään valtion omistama vanha sotilassairaala sekä kaksi kasarmia, siis mahdollisia tiloja vastaanottokeskuksiksi.\nEn usko, että pakolaisuus on laantuva ilmiö. Kyse on paisuvasta ja pahenevasta ilmiöstä, joka liittyy sotiin, korruptioon ja huonoon hallintoon sekä ilmaston muutokseen. Kuumeneva ilmasto ja sään ääri-ilmiöt tekevät laajoja alueita yhä asuinkelvottomammiksi, samalla kun maa kuivuu ja muuttuu hedelmättömäksi. Hiilen poltolla ja korkean aineellisen elintason kasvattamisella on maailman köyhille tuhoisat seuraukset.\nEuroopassakin on havahduttu mittaushistorian lämpimimmän kesän jälkeen, kun helle ei enää helli. Unkarissa ja Saksassa on paahduttu 40 asteen kuumuudessa. Kuumenemisen ja kuivuuden edetessä Afrikasta ja Aasiasta voi olla jatkossa suuria ihmisjoukkoja pyrkimässä turvaan Eurooppaan, miljoonia, kymmeniä miljoonia, jopa satoja miljoonia? Paljon sitä ennen on ajateltava maahanmuuttopolitiikka perusteellisesti uudelleen. Muuten konfliktit vain pahenevat.\nParhaillaan Turun Opistolla on koolla Itämeren maiden sotilaspappien kokous. Prof. evl. Juha Mäkinen totesi luennossaan, että ilmaston lämpeneminen on kirjattu USA:n asevoimien dokumentissa turvallisuusuhkaksi. Tällä voi olla positiivisia seurauksia. Turvallisuusuhkan tunnistaminen voi johtaa vastatoimiin, kuten puhtaamman energian tai hiilidioksidin poiston kehittämiseen. Myös tekstiviestit ja sähköpostit olivat ensin sotilassovelluksia kunnes tulivat yleiseen käyttöön. Toivoa on.\nTyhjillään olevat sairaalat saattaisivat vastatakin lisääntyvään pakolaisten majoitustarpeeseen. Paljon on puhuttu mm. Kellokosken sairaalan sairaalakäytön lopettamisesta. Tulisiko näistäkin sairaalan taloista tulevaisuudessa pakolaiskeskuksia? Suomessa on tyhjää tilaa loputtomiin, on metsiä ja niittyjä, mutta niissä ei ole rakennuksia. Suomessa ei teltoissa pärjää kuin kesällä.\nTyhjiä tai tyhjeneviä tiloja löytyy eri puolilta Suomea, mutta vastaako ne elintasopakolaisten tarpeisiin ja sijoituspaikkatoiveisiin?\nTodelliset pakolaiset ovat kiitollisia katosta pään päälle. Elintasopakolaisten määrä laskisi, jos tarjoaisimme lähtömaan tasoisen palvelun heille – ei tietystikään pakolaisleirin tasolla, vaan kansan kotimaansa perustasolla. Unkarin kohdalla TV:ssä eilen illalla haastateltu pakolainen sanoi, että Unkarin taso on liian huono ja siksi hän pyrkii Saksaan tai Englantiin. Palvelutasosta keskustelu Suomessa taitaa olla jo syrjivää ja taidan saada pahan ihmisen leiman?\nIntian heimoalueilla pastoriperhe elää 70 euroa/kk tuloilla ja käyttää siitä jo osan hengelliseen materiaaliinkin.\nLuonnonolot Suomessa, kylmät talvet, edellyttävät lämpimiä ja säältä suojattuja tiloja. Niitä on rajallisesti ja se asettaa rajan myös pakolaisten tulolle ennen kuin uusia tiloja on saatu järjestettyä. Myöhemmin on edessä yhteiskuntaan sopeuttaminen ennen muuta kielen opettaminen ja ammattikoulutus. Salme on oikeassa, että kyse on suuresta kansainvaelluksesta, joka jättää jälkensä Suomeen.\nTaisit Risto 70 euron esimerkissäsi unohtaa,että Intiassa myös hintataso on aivan toinen eli rahan arvo ei ole sama kuin täällä!\nMedia kertoo pakolaistulvasta päivittäin ja uutiset ovat toinen toistaan järkyttävämpiä. Kyse on todellisesta kansainvaelluksesta.\nPakolais-/siirtolaisasia on vaikea,\nAjattelen kristillisdemokraattien tapaan, että meidän ei pidä mennä mukaan kritikittömään unelma höttöön sen enempää, kuin umpi nuivaankaan lopputulemaan.\nOlisin iloinen, jos Suomen evankelis-luterilaisen kirkon piispakunta vain yksinkertaisesti toteaisi, että tama uusi tilanne avaa meille Kristuksen Kirkon osana ennennäkemättömän uuden lähetystyö mahdollisuuden meidän kotikentällämme Suomessa.\nMe saamme julistaa heille jokaiselle ilosanoman Jeesuksesta Kristuksesta Jumalan Poikana, oli sitten heidän lähtötuskontonsa islam tai mikä muu maailman uskonto tahansa, pääsisimme lopputilanteeseen, jossa Jeesus Kristus meidän Herramme ja Vapahtajamme tekisi Jumalan sanan ja sakramenttien avulla heistä kaikista tulisi täällä Suomessa kristittyjä, johon lähetyskäskykin meitä kehottaa!\nTero, evankeliumi voi tuoda toivon pakolaisille, kuten niille eritrealaisille, jotka rakensivat kirkon telttaleiriinsä Ranskan Calais’ssa. Samalla on hyvä noudattaa pieteettiä pakolaisten kohtaamisessa.\nOnneksi Suomen päällä ei ole enää 1-2 kilometriä jäätä. Jääkausi on meidän mielestä kaukana takana eikä toivottavasti maankuoren suuret mullistukset aiheuta uutta jääkautta. Näissä maankuoren mullistuksissa on todella suuri kriisiuhka olemassa. Maapallon historiassa mullistukset ovat todellisuutta ja ihmisen rooli on ollut aiemmin niissä olematon. Nyt ihminen uskoo, että roolimme on suuri lämpötilan muutoksissa, vaikka tietomme on kovin lyhytaikaista suhteessa jääkausien ja kuumien kausien vaihteluun maapallolla.\nRisto, hiilidioksidipitoisuuden lisääntymisen ja lämpenemisen korrelaatio on selvä. Hiilidioksidin määrän kasvu ilmakehässä on nyt seurausta ihmisen toiminnasta, hiilen ja öljyn poltosta. Toki maapallolla on ollut luontaisia lämpötilan vaihteluja, mutta nyt ne ovat pääasiassa ihmisestä johtuvia. Maapallo voi silti pitkällä aikavälillä olla matkalla kohti uutta jääkautta.\nPekka. Onko alle 100 vuoden tarkka mittaustieto riittävää tieteellisiin johtopäätöksiin esim. 30.000 vuoden kehitysilmiöistä tai puhumattakaan miljoonien vuosien kehityksestä. Onko promilleluokkaa olevan aikajakson tieto riittävää tieteelliseen arviointiin? Olen luennoinut yliopistossa rationalisoinnin erikoiskurssia yli 10 vuotta. Olen myöskin arviointikoulutuksen saanut. Välillä minusta tuntuu, että rationaalisuus ja arvioinnin perusteiden pohdinta hukkuu tiedemiesten itsensä ja tieteen saavutusten korostuksiin.\nTiede ja ihminen on omasta mielestään nykyisin kovin viisas väittämissään, vaikka tieteellinen tieto ilmakehän rakenteesta on olemattoman lyhytaikaista koko maailmanhistorian ilmiöketjujen arviointiin. Mistä ja milloin sekä kenen toimesta se hiili ja öljy on muodostunut maapallon pintakerroksiin?\nJumalan suuret ilmastonmuutokset ja niiden aikataulut eivät ole eivätkä ole olleet ihmisen hallinnassa.\nEikö jää sula nopeammin lasistakin, kun sitä on vähemmän jäljellä? Onko jääkauden jälkeinen vaihe nyt menossa 30,000 vuoden jaksolla? Mitä tästä jaksosta tiedämme mittaustietona ilmaston osalta? Etsin ja pohdin vain totuutta asiassa!\nOlisiko armeijan kasarmitasoinen majoitus (vapaita vanhoja kasarmeja ja kouluja käsittääkseni löytyy) riittävä vaihtoehto todellisille hädänalaisille pakolaisille? Miten toimisi ”perunateatteri” ja pakolaisten oma ruokahuoltotyö jaettujen raaka-aineiden ja ruoanlaittovälineiden avulla ja pohjalta? Tarvitaanko kiireesti uusi hätämajoituslaki Suomeen pakolaistulvan hoitamiseen? Saako tällaista edes kysyä Suomessa ja EU:ssa?\nKriisitilanne saattaa tuoda nopeasti sen luokan ongelmia, mitä me emme nyt vielä edes osaa aavistaa. Nyt olisi luotava selkeä suunnitelma, miten Suomi aikoo sijoittaa tulevat, mahdollisesti jopa 100 000 ihmistä. Siitä syntyy kaamea tilanne, jos hallitsematon ihmisvirta vain tulvii sisään rajosita piittaamatta, koska Suomen talvi on niin tyly ihmiselle. Jos ihmiset jäävät ilman suojaa, niin heidän kohtalonsa on kuolla ulos pakkaseen, sitä ei kukaan varmasti halua, mutta nuo ihmiset, jotka tulevat, eivät tunne pohjoisia oloja. Hätämajoituksia ei ole suunniteltu tuollaisille määrille ja se on iso ongelma. Aika on paha vastustaja, koska alkaa olemaan kiire, jos väkeä tulee tuhannen päivä vauhtia.


Kiinteistön ylläpidon ja energiatehokkuuden verkkopalvelu on rautaa\nEspoolainen Eneron voitti Harva on Rautaa -kasvuyrityskilpailun viemällä annetut neuvot ennätysajassa liiketoiminnan kehittämiseen.\nEneron on verkkopalvelu kiinteistön ylläpidon ja energiatehokkuuden johtamiseen. Sen avulla voidaan mm. varmistaa energiatehokkuuden toteuttaminen ja jatkuva kehittäminen sekä laskea energiakustannuksia ja vähentää hiilidioksipäästöjä.\n"Mahtava kilpailu, jossa sain koko ajan tehdä oikeita liiketoimintaa kehittäviä asioita kovalla sykkeellä. Kilpailun aikana olemme saaneet asiakkaita Suomesta ja Venäjältä sekä Tekesin rahoituksen. Olemme juuri tehneet kumppanuussopimuksen 42 suomalaisen cleantech-alan yrityksen kanssa, joille tarjoamme myyntiväylän kansainvälisille markkinoille", toimitusjohtaja Kari Hirvijärvi kertoo.\nTekes on osallistunut Eneronin tutkimus-, tuotekehitys- ja innovaatiotoiminnan rahoitukseen mm. Kestävä yhdyskunta -ohjelmassa.\nHarva on Rautaa -kilpailun tavoitteena oli antaa kasvot kasvuyrittäjyydelle ja valmennuksen kautta tarjota nopea väylä kehittää liiketoimintaa kansainvälisille markkinoille. Kilpailun järjestivät osana Kasvufoorumi-hanketta mm. Ohjelmistoyrittäjät ry, Tekes ja Teknologiateollisuus ry.